Училище по плуване и водно спасяване започва в Кюстендил - Новини\nУчилище по плуване и водно спасяване започва в Кюстендил\nпубликувано на 22.07.19 в 10:50\nУчилище по водно спасяване и начално обучение по плуване започва от днес в Кюстендил. Училището ще продължи да 16 август, а предварително изготвената програма включва 12 занимания. Ще участват деца от 6 до 8 години, разделени в две възрастови групи. Целта е намаляване и предотвратяване на риска от водни инциденти.\nПо време на обучението ще бъдат застъпени теми за опасностите при плуване и къпане, начините за оказване на първа долекарска помощ, както и цялостен курс за начално обучение по плуване.„Това са най-важните минимални неща, които човек трябва да знае за да може при един воден инцидент да реагира правилно. Ние сме се опитали да съчетаем от една страна водноспасителният минимум и обучението по плуване”, каза Николай Велчев, експерт по водноспасителна дейност към БЧК.\nБлагоевград Новини БЧК водно спасавяне Кюстендил плуване


Фиатчето на Екстън - Страница 9 - forum.126p.info\nФиатчето на Екстън\nRe: Фиатчето на Екстън\nМнение от tekilaaa » 17/10/2016, 09:00\nПоздрави от "топла и слънчева Варна"\nУдоволствието в големи количества не е полезно :П По добре на малки порции но редовно :П Един приятел има култова реплика : "Кеф цена няма ."\nАз обещавам да те компенсирам поради разочерованието :П\nАко си запазил старата плетеница ... имаш ли желание да ти сътворя една нова инсталация за 500 ??\nМнение от exton » 21/10/2016, 19:18\nБлагоодарско наистина за предложението!\nЗа съжаление обаче инсталацията е неизползваема.\nОще като взех колата всичко висеше и беше някаква паяджина от рязани и внаждани кабели, като нито клеймите, нито дължините отговаряха.Мигачи, фарове...нямаше нищо оригинално. Имаше по таблото допълнителни бутони монтирани. Общо взето след като ми стана ясно всичко го поорязах с кеф\nТова беше и причината "на място" да опъваме жиците. Много мразя да висят ненужни кабели.\nНовата оставихме малко запас и така я опънахме\nБлагодаря още веднъж за предложението!\nИзвинявам се на колегата topolino!\nЛятото го запитах за част която му е налична... и след това улисан в ежедневието съвсем забравих да пиша.\nМнение от exton » 06/11/2016, 16:32\nДнес "изкъпахме " фиатчето.\nСетих се, че болтове за предпазните коланите нямам.\nУтре след като сключа гражданската застраховка ще търся\nСнимката малко мътна, но времето напредна и вече на фарове бяхме...\nМнение от DeYaN » 06/11/2016, 17:29\nМнение от tekilaaa » 07/11/2016, 08:11\nЗдравей колега, вчера подреждах и мернах някакви елементи от колани. Метни една снимка на необходимите болтове. Може и да имам такова животно\nМнение от exton » 08/11/2016, 18:23\nКолега, коланчетата вчера ги монтирах. Благодаря за предложението! Останаха задните колани да мисля, че тях не ги придвижи.\nИ понеже проектчето върви към края си (силно казано към края си защото винаги ще има какво да се прави по тези коли) искам да благодаря на всички отзовали се и помогнали за завършването на фиатето!\nТези които все още работят под Фичо, бих казал да не се отказват. Удоволствието при завършването е голямо.\nПовечко Фиатчета в движение!\nМалко ще покараме, малко ще починем и по радваме, пък зимата дълга. Може и 126та да поразкостим зимните дни. Както се казва хванах си вяра и едно Фиатче криво ляво събрахме, а и май ще трябва да си стегна едно Фиатче и за мен, защото Ф500 си има нов собственик от известно време\nМнение от DeYaN » 08/11/2016, 19:23\nЕваларка!!! Благодарим за светлия пример!!!\nМнение от tekilaaa » 09/11/2016, 08:02\n???? Последната реплика малко ме подхвърли в размисъл ??? В предвид желанието с което възтановява ф500 ;обема на работите извършени по него; и срешнатите трудности при доставка на необходими части и компоненти ???\nКараш ме да се замисля за една съвместна разходка по маршрут- Варна, Варшава 1942 км. Фич в двицение със изрядни документи. Със сервизен камион/микробус (натоварен със резервен двиг и скоростна кутия /за всеки случай/ натам и обратно :П ,а защо не и съоръжен с платформа с обем 2 фича :П.\nНо както се казва желанията и идейте са безплатни , а всичко останало е функция на финикииски знаци\nМнение от tekilaaa » 09/11/2016, 08:48\nРечено-сторено. Тоест , започнато и захфвърлено в пространството поради липса на време и финикиски знаци :П\nhttp://sprzedajemy.pl/zamienie-fiata-12 ... nr44219892 1503 km.-Чехия\nhttp://sprzedajemy.pl/silnik-fiat-126-maluch-nr36023127 двиг - 60 лева , и други подобни :ППП\n1000 злоти=240 евра\nтака погледнато не е много обременяващо финансово :П 3000 км. грубо 300 литра бензин / ако не се движа на газ или на метан ......\nОчаквам идей ;предложения;критики(градивни и унищожителни );коментари. И евентуално преместване на бозата на друго място за да не спамя темата на Екстън\nF-500 за възтановяване :П\nhttp://sprzedajemy.pl/fiat-500-kompletn ... nr32338007\nМнение от FuZz » 14/11/2016, 19:09\nНе е толкова недостижимо хахах имам известен опит не ти трябва камион с части а стегната фичка и само да настъпиш педала до долу докато главата не ти изпадне в резонанс с двигателя хахах\nМнение от FuZz » 14/11/2016, 19:10\nПоздравления искам да го видя на живо малкия червен красавец !!!\nМнение от DeYaN » 19/01/2017, 16:39\nАре уе, майничка, не го ли направи това 500!? Аз зарад тебе не си правя моето, че да не разваля магията, да изкараш 500-то\nexton написа: 5. Имам 500, което ще стане скоро. Кога не се знае, но преди Фичката на Деян.\nот exton » 18 ное 2010 г. 01:20\nМнение от tekilaaa » 19/01/2017, 19:28\nДеянски пирета буталуту у глъвъта :П\n" За какво са свещите на маторя ? Как за какво да светят на буталото да не се удря в главата,"\nМнение от exton » 21/01/2017, 12:58\nDEYAN IYI написа: Аре уе, майничка, не го ли направи това 500!? Аз зарад тебе не си правя моето, че да не разваля магията, да изкараш 500-то\nНИеШто дъ КаЙш по снимкЪтъ?\nВиж какъв хубав стикер ми дадоха.\nМнение от exton » 21/01/2017, 13:00\ntekilaaa написа: Малко спамче\nМоите свещи светкат на снегоринчето!


ВСС повторно избра Иван Гешев за главен прокурор с 20 гласа "за" и 4 "против" - България Днес\nВСС повторно избра Иван Гешев за главен прокурор. Той отново получи подкрепа на 20 от членовете на кадровия орган. Против бяха четирима - Лозан Панов, Олга Керелска, Атанаска Дишева и Цветинка Пашкунова. На предишното гласуване на 24 октомври тя беше в отпуск. Решението на ВСС трябва да се изпрати на президента незабавно.\nЗаседанието имаше две точки. Едната бе обсъждане на указа на президента, а втората прегласуване. Заседанието бе открито от председателстващия съвета -правосъдния министър Данаил Кирилов. Той докладва указа на президента.\nДо второто гласуване на кандидатурата на Иван Гешев се стигна, след като на 7 ноември президентът Румен Радев отказа да подпише указа за неговото назначаване и го върна на ВСС. Аргументите му основно бяха два. Единият, че кандидатурата за главен прокурор е била само една и че Гешев е получил масирана институционална подкрепа.\nПървото гласуване за Иван Гешев беше на 24 октомври. Тогава той пак получи 20 гласа "за" и 4 "против".


София. Искам да благодаря от мое име и от името на кипърската делегация за топлото посрещане. Факт е, че бях тук на официално посещение през февруари 2016 г. и след това дойде вашето посещение през 2017 г. Това отново потвърждава тесните отношения между двете ни страни. Много съм радостен за конструктивната среща, която се състоя днес. Нещо, което на практика показва това, което казахте вече но и общата но воля за бъдещето укрепване на тесните отношения между нашите страни. Това каза президентът на Република Кипър Никос Анастасиадис по време на изявление в президентството, предаде репортер на Агенция „Фокус“.\n„Нямам никакво съмнение, че утрешният бизнес форум ще даде важно измерение за разширяването на нашите икономически връзки като важен стълб на все по-тясното ни сътрудничество. Не бих пропуснал да напомня, че тази година отбелязваме 60 години от основаването на Кипърската република, но и 60-годишнината от установяването на дипломатически отношения между двете страни. Няколко месеца след учредяването на Републиката България изпрати посланик.\nОсвен изложбата, предвиждаме прояви, които ще бъдат направени в Кипър от хилядите кипърски граждани”, каза още кипърският президент.\n„По време на разговорите потвърдихме общия ни ангажимент за по-нататъшното ни сътрудничество. То се основа на една сериозна рамка. До момента има подписани 30 споразумения и това, което установяваме, е общото желание да разширяваме взаимоотношения в нови хоризонти като енергетиката и иновации. Що се отнася до ЕС, имаме възможност да обсъдим редица въпроси. Обсъдихме въпроса за многогодишната финансова рамка. Нашата позиция е обща, че трябва да се постави акцент и да се продължи политиката. Общата позиция, че е необходимо условие за ефективното посрещане на миграцията. За нас миграционният проблем е най-големият проблем, свързан финансирането, но и солидарността. Трябва да имаме един отговор с останалите страни по този въпрос. Имахме случай да обсъдим кипърския проблем. Информирах президента за нарушенията на международното право както по морето, така и по сушата”, каза още той.\n„Благодаря за приятелското гостоприемството искам да вярвам, че ще имам възможност да го върна”, завърши Никос Анастасиадис.


Руска електронна поща - Декамерон2020\nРуска електронна поща\nС Виктория си пишем от половин година. Тя е на двадесет и една и живее в Москва или поне така твърди. Работи в рекламния отдел на някаква голяма компания, а през свободното си време се занимава със своя „веб-сайт“. Там тя публикува дневника си, споделяйки различни подробности от личния си живот. Според мен текстовете са някак прекалено остроумни и забавни, за да бъдат истински, но както и да е; само с истината не се живее. Дизайнът е съвсем семпъл, а съдържанието се обновява почти всяка седмица. В долния край на страницата има иконка на пощенска кутия за обратна връзка.\nКак, откъде и защо съм попаднал на това място, няма значение. По-важното е, че продължих да се връщам там. Известно време само четях, докато най-сетне върхът на пръстите ме засърбя и реших да ѝ пратя съобщение – някакъв лингвистичен коктейл от руски и английски думи, наподобяващ езика на Антъни Бърджис. Казах ѝ същото, което казвам и тук: че текстовете ѝ са прекалено остроумни и забавни, за да бъдат истински. А тя ми отговори: само с истината не се живее. Така започна всичко.\nПрез тази половин година си разменихме повече от сто имейла: някои от тях съвсем кратки, други твърде дълги. Успяхме да си кажем доста работи, без да си омръзнем. Тя ми изпрати своя снимка в JPG формат. Давах си сметка, че това излиза малко от правилата на играта, но не съжалявах. Ако се съдеше по снимката, Виктория беше забележително създание. Чак се уплаших! Сигурно е свила картинката от някой сайт за манекенки, казах си с преднамерен цинизъм. Обаче вече беше късно. Истинско или не, дигиталното изображение прилепна плътно върху представата ми за нея и нямаше сила, която да ги раздели. Виктория настояваше да ѝ пратя своята снимка. Поколебах се дали на свой ред да не си присвоя по-атрактивна външност, но ми се видя някак комплексарско. Предоставих ѝ натуралния си лик, а тя ми писа, че съм бил красив, дори очень красивый. Олекна ми.\nОбщуването ни ставаше все по-интензивно; духовната доскоро връзка се трансформираше необратимо в интимна. Все по-горещи писма, все по-пикантни подробности с привкус на физиология. Вече нямахме тайни един от друг, поне в тази сфера на познанието. Онова, което последва, бе логично и неизбежно: безразсъден електронен секс. Твърде безразсъден, бих казал. Но с рускините е така.\nДокато един ден не пристигнат в София. Ха-ха!\nКато рабрах, че Виктория се кани да идва насам, никак, ама никак! не се зарадвах. Контактът F2F* определено крие купища неизвестни и потенциални неприятности (за справка едноименния роман). Тя сякаш долови моето колебание и ме попита не се ли радвам, че ще можем да осъществим фантазиите си на живо? Не бях мислил по този аспект на въпроса. Ако снимката беше истинска? Нямаше друг начин да узная. Ами добре, писах ѝ, ела. Хлътнал бях, и то здраво. Разтичах се, намерих квартира – не твърде уютна, ала просторна, със здраво и широко легло. Не можех да я поканя у нас по причина на жената и детето. Не криех този факт от нея, но не личеше да ѝ пука особено. Виктория също имаше приятел, който по думите ѝ не ставал за нищо. Щяла да остане само една седмица, информира ме тя; толкова ѝ била отпуската. Звучеше успокоително.\n* Face to face – лице в лице


Дезинфекцират контейнерите за боклук в София -\nДнес екипите работят в Лозенец, Искър, Нови Искър, Панчарево, Триадица, Младост, Илинден, Сердика, Красно село, Люлин, Слатина. Почистват се от наноси регулите на пътните платна в районите Витоша, Илинден, Сердика на булеварди и улици като бул. „България“, ул. „Видин“, „Казанлък“, ул. „Трън“ и др.\nПри текущ контрол на територията на район „Красно село“ инспекторите са установили силно замърсена задната част на спирка на градския транспорт. Тя е била покрита със салфетки, ръкавици и други отпадъци.


Синусова брадикардия на сърцето - Удар November\nБрадикардия на сърцето\nМнозина не знаят какво представлява сърдечната брадикардия. Всъщност това е намаляване на честотата на неговите контракции спрямо възрастовите норми. Това състояние се диагностицира, когато сърдечната честота спадне до 40-60 удара в минута..\nБрадикардията не винаги се счита за патология и рядко се превръща в основно заболяване. По-често показва наличие на проблеми с ендокринната или нервната система и т.н..\nПравилната диагноза зависи от това колко ефективно ще бъде лечението. Кардиология "ABC Clinic" в Москва е компетентен и опитен специалист, който разбира всички тънкости на четене на ЕКГ и диагностика на сърдечна патология.\nКакво означава това - брадикардия при възрастен? Обикновено този термин означава забавяне на предаването на нервен импулс през проводимите влакна на сърцето. Но други нарушения на ритъма с нарушена импулсна проводимост също могат да се впишат в концепцията за брадикардия:\nСиноатриална блокада ("класическа" брадикардия). Свързано е с нарушение на проводимостта на импулсите на вегетативната нервна система през проводимите влакна на сърцето на нивото на горния им (синоатриален) плексус. Води до намаляване на пулса и забавяне на сърдечните контракции до 30-50 удара в минута във всичките му части.\nАтриовентрикуларен блок (AV блок). Не винаги причинява намаляване на сърдечната честота, но води до изразени промени в ЕКГ, което показва по-редки или "изчезващи" контракции на сърдечните вентрикули.\nПоради появата на брадикардия, те също така са условно разделени на:\nФизиологичен - резултат от адаптация на тялото към физическа активност (при спортисти). Наблюдава се в покой при хора с хипотония или по време на сън.\nПатологични - поради увреждане на сърдечно-съдовата, нервната, ендокринната система:\nБрадикардия на сърцето при възрастни се развива както с патологии на CVS, така и поради други фактори:\nсклероза (белези) на миокарда, простираща се до синоатриалния възел;\nвегето-съдова дистония с доминиране на парасимпатиковата НС;\nвисоко вътречерепно налягане (с новообразувания, оток на ГМ, менингит, кръвоизлив в ГМ);\nвлиянието на лекарства или наркотични вещества (дигиталис, барбитурати, опиати, хинидин, β1-симпатоблокери, лекарства, които блокират клетъчните Ca2 + канали);\nотравяне с никотин, мускарин, олово, FOS;\nбъбречна недостатъчност от 2-3 градуса;\nхипофункция на щитовидната жлеза (хипотиреоидизъм или микседем);\nнякои инфекции (коремен тиф);\nжълтеница (инф. и механична);\nглад, преумора и др..\nСимптомите на сърдечна брадикардия не винаги се проявяват с нещо различно от намаляване на сърдечната честота - дори при сърдечна честота от около 40-50 в минута, пациентът може да се чувства задоволително или добре.\nКонтролът на брадикардията е важен за пациенти със сърдечни заболявания (може да причини сърдечна недостатъчност) и за бременни жени.\nЛечението на сърдечната брадикардия започва след установяване на точната й причина, ако настоящото състояние на пациента не изисква спешна помощ.\nДори при задоволително здраве, жените по време на бременност трябва да поддържат нормална сърдечна честота и кръвно налягане (70 удара в минута; 120/70 mm Hg). Това е необходимо, за да се предотврати фетална хипоксия и емболия на околоплодната течност - и двете състояния не са придружени от симптоми.\nПризнаци на брадикардия се появяват, когато сърдечната честота падне под 60 удара в минута - компенсаторните механизми на тялото стават недостатъчни, което води до влошаване на кръвоснабдяването на мозъка и мускулите на крайниците:\nболка, стягане и дискомфорт в гърдите;\nобъркване в мислите, бавен поток на мисловните процеси;\nАко налягането падне до 40 удара в минута, може да се развие синдром на Адамс-Моргани-Стокс:\nвъзбуда, паника, страх от смърт;\nсиньо на носогубния триъгълник, подуване на шийните вени;\nСлед това има загуба на съзнание, при която човек може да развие конвулсии и отпускане на сфинктерите. Това състояние се появява, когато сърдечните ритми са нарушени, което води до остра липса на кръвообращение в мозъка. Изисква спешна спешна помощ.\nПървичното откриване на брадикардия се извършва чрез измерване на пулса на пациента. Когато тя намалее от 69 на 51 удара в минута, се предполага наличието на AV-блокада, с намаляване в диапазона от 50-30 удара - синоатриални.\nВъзможно е да се разграничи брадикардия от други сърдечни патологии с помощта на ЕКГ. Характеризира се с:\nзапазване на общия изглед на ЕКГ кривата и ориентация на зъбите спрямо изолината;\nудължаване на интервалите P-QRS (за CA-блокада) или Q-R и R-S с инверсия на Т-вълна (за AV блок);\nзагуба на един или повече QRS комплекси.\nВ допълнение към единична ЕКГ, пациентите се подлагат на ежедневно наблюдение или ЕКГ след физическо натоварване. В първия случай постоянството на брадикардия се изследва с обичайния начин на живот на пациента, във втория - адаптивните възможности на тялото му.\nАко брадикардията е свързана с хипертоничност на блуждаещия нерв, тогава при физическа активност се наблюдава увеличаване на сърдечната честота на фона на "дихателни" промени в сърдечната честота. Тези промени липсват при брадикардия, свързана с органично увреждане на сърцето.\nУлтразвукът на сърцето помага да се идентифицират структурните промени. Използва се в диагностиката:\nвтвърдяване на сърдечния мускул;\nмиокардит, перикардит и всякакви възпалителни лезии на сърцето;\nИсхемична болест на сърцето на фона на атеросклероза или коронарна недостатъчност, тромбоза (с помощта на доплер ултрасонография).\nЗа потвърждаване или изключване на хипотиреоидизъм и сепсис лабораторните кръвни изследвания позволяват:\nопределяне на нивото на Т3, Т4;\nопределяне на концентрацията на TSH в кръвта.\nСпешната помощ включва мерки за подпомагане на възстановяването на притока на кръв към мозъка. За това:\nпациентът се поставя на хоризонтална повърхност, повдигайки краката на ниво, по-високо от главата;\nна разстояние 7-10 см от носа те се задвижват с памучна вата, потопена в амоняк;\nможете да намажете уискито на пациента с амоняк;\nако наблизо има медицинско заведение, лекарят може да инжектира адреналин (ефедрин) преди пристигането на линейката.\nНа пациента, който се събужда, трябва да се предложи да приема лекарствата, които използва, когато сърдечната честота е намалена.\nСлед като идентифицира причината за сърдечната брадикардия, лекарят предписва лечение, което я елиминира, като по този начин облекчава пациента от симптомите на заболяването.\nЕсенциалната брадикардия се лекува с антихолинергични лекарства (Alupent, Atropine), които потискат активността на парасимпатиковата автономна НС. С намаляване на тонуса на блуждаещия нерв е възможно да се възстанови нормалният ритъм и честота на сърдечните контракции, ако няма органична лезия.\nПри органично увреждане на сърцето пътищата могат да бъдат заменени с пейсмейкър.\nБолестите, които не са свързани със сърдечни заболявания, подлежат на специфично лечение от специализиран лекар. Например при хипотиреоидизъм пациентът се лекува от ендокринолог и получава хормонозаместителна терапия.\nСпециалистите от "ABC Clinics" в Москва използват индивидуален подход при лечението на сърдечни заболявания. Те са внимателни към всички подробности и нюанси на оплакванията, анамнезата и данните от изследванията, за да разберат точно причината за заболяването и да предпишат работещо, безопасно лечение.


ДА СИ ЗНАЕТЕ! Експерт разкри защо не трябва да даваме повече от 360 лева за смартфон - Pan.bg\nPan.bg 16 фев 2017 | 14:51 (880) (2)\nСмартфонът, освен средство за общуване, е и показател за статус и приходи. Много потребители с удоволствие сменят телефоните си редовно, купувайки най-скъпите модели.\nУчените показали 5-инчовите екрани на група хора с нормално зрение. Експериментът доказал, че доброволците престават да различават пикселите на дисплея с резолюция 1920×1080 на разстояние 19.8 см от лицето. При дисплея QHD това разстояние е 15.2 см./ПИК\nЕвакуираха френския остров Мон Сен Мишел 0 280\nМосква пуска моста до Крим през май 0 409\nБроят на жертвите в Нашвил расте 0 307\nАзнавур, Депардийо и Саркози скочиха срещу новия… 0 307\nБрутално нападение в центъра на Прага! Подивели… 2 683\nЗабрана за добив на волфрам във Велинград 0 359\nИванчева си назначила и.д. и пуснала молба за отпуск 1 463\nЕксперти направили огледа на колата на Таскова за 10… 0 371\nанализатор 16 фев 2017, 15:54\nМоля да не публикувате глупостите на ПИК/БЛИЦ и т.н.\nосвен мегабайти и пиксели има и качество на изработката. Разбира се в цената има включена и огромна печалба, но по-добре да вземеш остарял флагман от колкото актуален бюджетен телефон.\nНезнайко със забраненото име 17 фев 2017, 18:37\nXa, xa - "качество на изработката" - плащай за "въздух". Между другото преди година чух един виц на темата - Китайско ли е или е менте?


Моторни :: "Ферари" развя бялото знаме :: Monitor.bg\n"Ферари" развя бялото знаме\n10:22 29 Юли 2020\nПрезидентът на "Ферари" Джон Елкан призна, че в Скудерия нямат шанс да се борят за титлата до 2022 година, когато ще влязат в сила новите правила във Формула 1.\nПрез следващата година колите ще останат непроменени заради „замразяването“ на правилата, прието заради пандемията от коронавирус. Така големите промени в спорта се отлагат за 2022 година, което означава, че и в следващия шампионат болидите на "Ферари" ще се представят посредствено. В първите три старта от шампионата „Черните кончета“ вече са пети по сила отбор, като на пистата отстъпват не само на шампионите от "Мерцедес" и "Ред Бул", както беше миналата година, а вече и на "Макларън" и частния тим на "Рейсинг Пойнт".\n„В момента отборът ни няма сили да се бори с лидерите за световната титла. Това е така, след като новите ни болиди се оказаха дизайнерска грешка. Имаме сериозни проблеми най-вече от аеродинамично естество, както и с динамиката на колите, идващо от загубата на мощност след промените в правилата на ФИА. Всичко това доведе до това, че вече не сме конкурентоспособни и това се вижда с просто око, когато излезем на пистата“, призна Джон Елкан. „С отлагането на новите правила очаквам да успеем отново да побеждаваме и да сме в битката за титлата от 2022 година. В момента полагаме основите на едно ново начало, нов цикъл в историята на "Ферари". Когато Жан Тод подготвяше отбора за шампионския ни период с пет титли след 2000 година, ние бяхме в още по-дълга 20-годишна пауза без титла. Биното има нужните качества и експертиза сега да направи същото и промяната в правилата ни дава възможност да започнем наново“, завърши президентът на "Ферари".


Бившата на Благо Есмер пострада | Gzona.eu\nHome » КЛЮКИ » Бившата на Благо Есмер пострада\nСериозна контузия претърпя бившата съпруга на Благой Георгиев – Есмер Омерова. Бившата половинка на футболиста си счупи пръст и се наложи да носи гипс, видя HotArena.\nВъпреки че хубавицата е бинтована, това по никакъв начин не й пречи да танцува страстно любимото си танго, пише „България днес”.\nСлед дълга пауза, рускинята се върна обратно в залата за танци и отново е на дансинга.\nесмер пръст счупи\t2020-02-26\nPrevious: Само след 7 дни този сок ще ви накара да се чуствате като новородени\nNext: Никога не приемайте отново човека, разбил сърцето ви на парчета


Автор: Екип Varna24.bg 18:37 / 17.07.2016 Коментари (0) 1546\nЮношите старша възраст на Черно море, които ще участват в Елитната ни футболна група до 19 години, загубиха първата си контрола от лятната подготовка. Възпитаниците на треньора Тодор Каменов отстъпиха с 1:3 при гостуването си на Добруджа.\nПроверката се игра в Добрич и варненци можеха първи да открият резултата, но ударът на Румен Касабов срещна гредата. В 20-ата мин Кристиян Петков изведе домакините напред, а до края на полувремето преднината им стана класическа.\nПърво се разписа юношата на моряците Даниел Граматиков, а след това гостите си отбелязаха нелеп автогол. В 60-ата мин Момчил Милков върна едно попадение, но след направените много смени резултатът се запази.\nЗа клубния сайт наставникът Тодор Каменов заяви, че като за първа контлрола е доволен от старанието и желанието, като е дал шанс за изява на всичките си възпитаници.\nСледващата проверка на старшата възраст е на 23 юли срещу Калиакра в Каварна. След това предстои лагер в Сливен от 25 юли до 5 август, където по програма освен съдийски лекции и тестове, варненци ще срещнат в контролни срещи връстниците си от Черноморец Бс, Берое и Лудогорец.\nЧерно море U19:\nИван Дичевски, Александър Михайлов, Стоян Илиев, Николай Николаев, Добромир Добрев, Светослав Павлов, Емил Янчев, Никола Тодоров, Слави Славов, Румен Касабов, Калоян Диев /Ертан Томбак, Кирил Радев, Кристиян Арсовски, Валери Атанасов, Влади Георгиев, Мартин Станков, Влад Михайлов, Марин Сираков, Николай Богданов, Момчил Милков/.


МОН въведе "зелен сертификат" за достъп до всичките си сгради — Радио и ТВ 999 новини от България и света, слушайте ни и онлайн по РАДИО 999\nМОН въведе "зелен сертификат" за достъп до всичките си сгради\nДобавено на: 20.12.2021 11:33\nСлед решението на Министерски съвет за въвеждане на зелен сертификат за достъп до сградата, днес от Министерство на образованието и науката (МОН) също обявиха, че въвеждат мярката.\nОт 24 януари във всички сгради на МОН ще се влиза само със "зелен сертификат" - валиден документ за ваксиниране, преболедуване, наличие на антитела или отрицателен резултат от лабораторно изследване. Бързият антигенен тест ще е валиден до 48 часа, а PCR тестът - до 72 часа.\nМинистерството няма да организира лаборатория на своя територия, съобщиха от пресцентъра на ведомството.\nНяма да се изисква "зелен сертификат" от деца и от граждани, които идват само до приемната на МОН, за да подават документи.\nОчаква се решението за зелен сертификат за служителите да се въведе във всички министерства, а не само в Министерски съвет, прогнозира пред дни вицепремиерът Борислав Сандов. Той самият също обмисля предприемане на тази стъпка в Министерството на околната среда и водите, на което Сандов е начело. Важно е да се дава пример в обществото да се повиши ваксинацията, заяви вицепремиерът.\nМаркери: достъп, образованието, решението, също, съвет, сертификат, Министерски, зелен, науката


Posted on 30.04.2011 in Риболов на шаран\nЗа белия амур няма нищо по-вкусно от зелените водорасли. Но им харесват и бойлите, особено ако имат аромат на водорасли.\nТова, което видях, веднага исках да споделя със своя колега по риболов с SMS. Това бе просто невероятно. Как по-точно да опиша тези риби? Обозначението големи ще е просто недостатъчно, дори огромни пък, не е това думата. Но те бяха, както и написах, гигантски. И плуваха точно пред очите ми. Риби около 30 кг или повече. Запомнящо се зрелище!\nНо да ги видиш, не значи да ги хванеш. Едрият и мощен бял амур е костелив орех. Мястото на наблюдение бе кариерно езеро. На много такива водоеми с прозрачна вода се налага през лятото да се борим с интензивно обрастване с водна растителност. Слънчевата светлина може да прониква на голяма дълбочина и да предизвика буен прираст на водните растения.\nВ това езеро вече много години използват тревоядните риби като средство за борба с обрастването. Мене ме влече към такива водоеми, защото мога да наблюдавам живота на белия амур. Въоръжен с поляризационни очила, аз нееднократно съм виждал вълнуващи спектакли. Тревоядните риби стоят на дълбочина 1-1,5 м в прозрачната вода понякога досами брега. При хранене често застават почти вертикално във водата, като отново шават със своите перки и се насочват към дъното, към растенията. Какво забележително представление, когато едновременно плуват няколко такива гигантски риби.\nОт време на време амурите изчезват сред високи израснали растения. Но дължината на растението тях явно не ги привлича. Нерядко може да се забележат групи от 5-10 риби. Най-едрите често плуват по двойки или тройки. След като те прекършат стъблото на растението, го поемат в себе си подобно на спагети. Едно движение на гълтачните им зъби и макароните изчезват. Белите амури са истински подводни крале. Ако температурата е подходяща, примерно около 20 градуса, няколко килограма водни растения на ден е тяхната обичайна дажба. Но риболовецът не е длъжен да чака да стане топло. Белите амури започват да се хранят още при температура на водата над 10 градуса и може успешно да се ловят. Апетитът им, вярно, не е така ясно изразен, но нараства от ден на ден. След наблюдения над тези риби аз реших да се опитам да определя какви водни растения предпочитат амурите гиганти. Извадих няколко свежи растения от дъното на водоема. Когато ги държах в ръка, чувствах необикновено силен аромат, който доминира над интензивния аромат на бойла. Бързо напълних пластмасова торба с тези водорасли с цел да ги използвам при приготвянето на поредната си партида бойли. Тези бойли спокойно мога да нарека тревни, което не е съвсем далеч от истината. С тяхна помощ имах една от най-резултатните си примамки за амур, като допълнителни вкусови и ароматни вещества бяха напълно излишни. Тревата изсуших, смелих и след това във вид на брашно добавих към сместа за бойли. Бойлите интересно миришеха на тиня или по-благозвучно казано, на водорасли.\nКлечки със зърно\nУчастъкът, който ще захранваме, трябва да избираме там, където рибите се придържат регулярно. Но на много водоеми тези гиганти толкова много време прекарват в път, ето защо е невъзможно да се намери място, на което да се задържат. Най-добре е да изберем чист от растения участък – по възможност с пясъчен бряг. Там няма естествена и вкусна растителност, затова захранката трябва да работи. Ако към това добавим, че мястото е разположено до подводен ръб с промяна в дълбочината, условията за риболов ще са идеални. Тук определено амурите ще дойдат и тогава ще настане време за кълване.\nОсобено привлекателни на захранваното място ще бъдат естествено тревните късчета. Но те са твърде скъпи, за да захранваме само с тях лакомите тревоядни. Ето защо добавям към захранката твърда царевица. Зърнената захранка задълго задържа амурите на мястото, а това повишава шансовете ни за улов. Когато рибите са се събрали на точката на ловене, те могат да поемат невероятно количество захранка. В зависимост от температурата на водата са необходими от 5 до 25 кг зърна на мястото на ловене.\nБойлите се подават по два начина. Първият вариант е комбинация от един плуващ и един потъващ бойл. Линията стои изправена върху дъното, тъй като теглото на двата бойла се уравновесяват. Това равновесие дава огромно предимство, защото рибата значително по-лесно поема и забелязва примамката, в сравнение с единичен бойл, просто лежащ на дъното. При това и засичането е по-надеждно. Вторият вариант – плуващ бойл, който е фиксиран на 5-10 см над дъното. При това подаване стръвта е много добре видима и рибата може да я вземе без труд.\nБелите амури са необичайно плашливи риби. Ако захраненото място се намира в близост до брега, трябва да бъдете много внимателни. Когато белият амур взима стръвта, кълването често е доволно странно. Усеща се слабо потрепване и придръпване, което напомня за кълване на платика или бабушка. Аз си обяснявам по следния начин кълването на амура: той се опитва да откъсне тревното топче, както това прави с растенията. Със странични движения на главата на рибата тя се старае да откъсне растението, което се възприема от нас като придръпване. По време на придръпването в никакъв случай не трябва да засичаме. По-добре да изчакаме, докато те не преминат в равномерно натоварване на влакното. Дори засичането да е успешно, съществува вероятност белият амур да се откачи. Той има крайно нежни краища на устата и куката се задържа на тях доста лошо в сравнение с другите шаранови риби. Ето защо острието на куката трябва да е винаги много добре заточено и остро. Ако на водоема е разрешен нощният риболов, тъмнината ще помогне на риболовеца, доколкото рибите се хранят и поемат примамките по-решително. Често имаме само едно кълване за целия риболов, тъй като рибите и при най-малкия шум бягат надалеч.\nВаденето на белия амур не започва особено зрелищно. Засечената риба охотно идва към брега и създава впечатление, че рибата на куката не е голяма. Това предположение може да има фатални последствия. Щом почитателят на водни треви се почувства недобре, започва истински танц с многобройни напъни и зрелищни скокове на повърхността. Авансът на макарата трябва да работи надеждно, иначе е неизбежна загубата на рибата. Преди самия бряг рибата винаги се бори неудържимо, докато силовото вадене не я изтощи окончателно. Но дори и в кепчето, белият амур не е свършена плячка. Ето защо е необходимо да бъдете внимателни.\nБил съм свидетел, когато колеги са губили улова си именно от кепчето поради прекомерната си увереност в победата. Контакта с кепчето белият амур не понася. Ето защо кепът трябва да се подава с потопена дълбоко глава, а след това решително да се вдигне нагоре, за да може рибата надеждно да падне в него. Моите тревни топчета работят отлично, за което свидетелстват добрите улови на различни водоеми, а не само на споменатото кариерно езеро. Това е доказателство, че тревните топчета рибата взима дори и там, където водни растения въобще няма. Първоначално бяха вадени малки екземпляри от по 17 кг, които са по-малко предпазливи. Но ако ви провърви, може да поведете към кепчето си истински гиганти.\nВпрочем най-едрите амури като дължина са немного повече от техните по-млади събратя, но затова пък са двойни на ширина. На мой колега му се отдаде да улови през изминалия сезон един такъв гигант с тегло от 25 кг. Макар че това все още не е рекорден екземпляр. Виждал съм риби със значително по-голямо тегло. Но ние ще продължим да ловим и може би стрелката на кантара най-сетне ще ни покаже заветните 30 кг!\nПредишна статия: БФРС в Национална спортна панорама пред НДК\nСледваща статия: Щека на дъно


Министрите вдигат заплати, развиват България и я въоръжават - bTV Новините\nМинистрите вдигат заплати, развиват България и я въоръжават\nМинистър Аню Ангелов ще преговаря за 8 нови самолета, вероятно стари Ф-16\nПубликувано в 19:31 ч. 19.12.2012 г. - Обновено в 20:40 ч. 19.12.2012 г.\nВ навечерието на Коледа, министрите поставиха рекорд. Без да превишават обичайното време за заседанието си, те гласуваха цели 88 решения.\nМинистрите одобриха Национална програма за развитие 2020, вдигнаха минималната заплата в държавната администрация на 310 лева и социалната пенсия на 110.\nНа заседанието министърът на отбраната Аню Ангелов получи зелена светлина да купи бойни самолети за армията.\nСтарите "Миг-21" и "Су-25" ще бъдат заменени от поне осем многоцелеви изтребителя. Най-скъпата държавна поръчка ще стане без конкурс.\nДогодина руските изтребители на армията ни излизат от експлоатация и трябва да бъдат заменени. По разчети на военните трябват минимум 8 нови самолета, които да могат и да бомбардират и да водят въздушен бой и разузнаване. Общо цената се очертава между половин и един милиард лева.\n„Ясно е казано в решението, че ми се дава мандат да разговарям с държавите, които разполагат или произвеждат такъв самолет,” заяви военният министър Аню Ангелов.\nНай-вероятно е да бъдат купени самолети Ф-16 от Португалия. За Ф-16 "втора ръка" оферти са дали и други 5 държави. Има предложения и за нови и втора ръка самолети "Юрофайтър" и "Грипен".\nКоято и оферта да бъде избрана, сметката от стотици милиони ще легне върху всички правителства до 2020-а година.\n„Естествено, че това задължава българската държава. Но знаете, че за всеки такъв договор, който надхвърля 100 млн. лв., решение взима Народното събрание,” коментира Ангелов.\nДо 1 март военният министър трябва да докладва резултат от преговорите. Освен за самолетите, България ще трябва да плати и за тяхното оръжие и поддръжка. Паралелно с тях на въоръжение ще останат и руските изтребители Миг-29.


Художествена Литература Какво е Фантастика?\nИлюстрирано Ръководство за Жанрове\nВсички литературни произведения попадат в една от двете основни категории: фантастика или нефикция. Художествената литература се отнася до широка категория литература, която съдържа въображаеми елементи. Произведенията на художествената литература могат да бъдат напълно или само частично неверни. Докато някои измислени истории съчетават съставени герои, фантастични настройки и неприемливи събития на сюжета, други са съвсем реалистични и разчитат на фактически точни детайли, за да добавят великолепие към тяхната работа.\nКакво е фантастика?\nХудожествената литература е толкова стара, колкото самата литература; много от най-древните съществуващи текстове са измислени. Помислете например „Одисея“ , „ Басните на Езоп “ или „ Беоулф“. Както всяка литература, художествената литература има своите корени във фолклора и устната традиция. С течение на вековете, тъй като се развиват повече форми на литературна изява, различните форми на художествена литература се умножават. Голямото разнообразие в измислените произведения се отразява в многото поджанри, съдържащи се под чадъра на художествената литература. Жанровете на фантастиката включват митове, приказки, историческа фантастика, научна фантастика, реалистична фантастика и фантазия. Други категории литература могат да бъдат адаптирани към измислени или истински истории. Драмата, кратките истории, мистерии и повествователната поезия например могат да изобразяват истински събития, както и фантастични.\nЕдно от най-значимите развития на художествената литература е възходът на романа през 17 и 18 век. Дон Кихот , Мол Фландрия и Робинзон Крузо често са цитирани като три от първите съвременни романи. Този литературен формат се отличи със своя унифициран сюжет, прозов стил и дълъг брой страници. Литературните елементи от съществено значение за съвременния роман включват сюжет, настройка, характеристика, тема и стил.\nДокато повечето измислени истории са лесно идентифицирани като такива, някои книги преминават границата между художествена литература и нехудожествена литература. Те се наричат измислени истории. Това означава, че истинска история е украсена и променена, за да отговаря на драматичните нужди на структурните, тематичните или личните предпочитания на автора. Това може също да е резултат от пропуски в реалния исторически запис, които авторът може да попълни, използвайки въображаеми герои или събития. Както подсказват множеството му форми, разнообразието в художествената литература е толкова широко, колкото човешката способност за въображение.\nВижте Всички Литературни Жанрове\n• (English) Fiction • (Español) Ficción • (Français) Fiction • (Deutsch) Fiktion • (Italiana) Finzione • (Nederlands) Fictie • (Português) Ficção • (עברית) ספרות בדיונית • (العَرَبِيَّة) خيال • (हिन्दी) उपन्यास • (ру́сский язы́к) Художественная Литература • (Dansk) Fiktion • (Svenska) Fiktion • (Suomi) Kaunokirjallisuus • (Norsk) Skjønnlitteratur • (Türkçe) Kurgu • (Polski) Fikcja • (Româna) Fictiune • (Ceština) Beletrie • (Slovenský) Beletrie • (Magyar) Kitalálás • (Hrvatski) Fikcija • (български) Измислица • (Lietuvos) Grožinė Literatūra • (Slovenščina) Fikcija • (Latvijas) Daiļliteratūra • (eesti) Ilukirjandus


Цена на Litentry - Текуща Графика с Цена & Пазарна Капитализация на LIT \nКупи и Търгувай LIT\nЦени > LIT\nЗадаване на известие за цена Купи и Търгувай LIT\nLitentry Преглед на цена\nТекущата цена на Litentry е EUR. Цената се е променила с EUR през последните 24 часа, а обема на търговия е EUR.\nВ момента Litentry заема позиция по пазарна капитализация, с капитализация от EUR. Litentry има монети в обращение.\nНай-високата постигната цена на Litentry е EUR. А най-ниската постигната цена на LIT е EUR.\nКак да купя Litentry\nНай-бързия и най-удобния начин за покупка на LIT е в Kriptomat. За инструкции, посетете страницата Как да купя криптовалута и как да я съхраня в безопасност. Статията е част от проекта на Kriptomat за Обучение, който предоставя ясни и кратки разяснения на терминологията в света на криптовалутите, както и стратегии за инвестиция.\nАнализиране на историята на цената на Litentry\nТехническият анализ е ценен при инвестирането в криптовалути, дори и да нямате достъп до многогодишни данни в графиката на Litentry. Например при много криптовалути драматичните спадове на цените и периодите на висока волатилност са последвани от устойчиво покачване до нови ценови върхове. Няма гаранция, че моделът ще се запази и в бъдеще, но ако е бил последователен в миналото, си струва да го обмислите.\nФактори, влияещи върху цена на Litentry\nМножество фактори влияят върху цената на Litentry. Подобно на всички криптовалути, тя е създадена с фиксирано предлагане. Това означава, че правителството не може да предизвика инфлация – обезценяване на валутата – като пусне в действие печатарските машини. Недостигът и оскъдността на актива може да доведе до повишаване на цената.\nКурсът на обмяна на LIT понякога се променя заедно с промените в икономиката като цяло или в отговор на тях. Например много криптовалути отбелязаха впечатляващи покачвания в цените през 2020 г., докато икономиките по света пострадаха поради пандемията, причинена от COVID-19. Това може да се дължи на обръщането на хората към криптовалутите в условията на отслабени местни икономики.\nПравителствените регулации оказват голямо влияние върху цената на Litentry и други криптовалути. Данъчните политики, регулациите по отношение на инвестициите, ограниченията за добив, държавните планове за официални дигитални валути и други събития могат да доведат до повишаване или понижаване на цените на пазара за криптовалути.\nЦена и пазарна капитализация на Litentry на живо\nОбменния курс на живо на Litentry варира от един момент до друг, тъй като транзакциите се извършват на борси по целия свят. Предвид волатилността на криптовалутите, цените могат да се повишат или понижат значително за кратък период от време.\nПазарната капитализация на Litentry се равнява на цената на Litentry умножена по броя LIT монети в обращение.\nЧЗВ за цена на Litentry\nКаква е най-високата цена на Litentry?\nИсторията на цената на Litentry показва, че LIT е достигнала пикова стойност от .\nКаква е най-ниската цена на Litentry?\nДанните на Kriptomat сочат, че е най-ниската достигната цена на Litentry.\nКак мога да купя Litentry?\nНяма нужда да се консултирате с експерт за да си отговорите на въпроса как да купя Litentry. Бързо и лесно можете да купите LIT в Kriptomat. Litentry може да се закупи незабавно при текуща цена за LIT от EUR. Текущите цени винаги се показват в LIT.\nКаква е текущата цена на Litentry?\nLitentry може да бъде закупен веднага в Kriptomat. Текущата цена е EUR.\nКак се определя цената на Litentry?\nКурса на обмяна на LIT се определя от търсенето и предлагането на борсите за криптовалути. Когато повече хора купуват Litentry отколкото продават, цената се повишава. Когато повече хора продават, цената се понижава.\nЗащо цената на живо на Litentry се различава на различните борси за криптовалути?\nЦена на Litentry се основава на сделките, които се извършват на всяка борса. Не съществува стандартна обща цена на LIT. Обемът на търговията и ликвидността са различни за всяка борса и тези разлики оказват влияние върху цената.\nКаква би била цената на Litentry в бъдеще?\nМного фактори могат да повлияят върху бъдещата цена на LIT, включително промени в нормативната уредба, степента на приемане от страна на инвеститорите на дребно и институционалните инвеститори както и технологичното развитие. Тъй като неизвестни бъдещи събития могат да повлияят на цената, не е възможно да се направи точна прогноза.\nМного фактори могат да окажат влияние върху историята на цена на Litentry, включително правителствени регулации, технологично развитие, приемане от страна на търговците на дребно и институционалните инвеститори, както и пазарни сили. Ако искате да започнете с най-бързата и лесна търговия на пазара, регистрирайте се в Kriptomat днес и започнете пътуването си в света на Litentry и инвестирането в криптовалути.\nLitentry статистики за цена\nLitentry ПАЗАРНА КАПИТАЛИЗАЦИЯ\nLitentry ИСТОРИЯ НА ЦЕНИТЕ


200 часа нови истории в Сторител – Кратки новини и културен обзор\n200 часа нови…\n200 часа нови истории предлага Сторител за своите почитатели.\nСред тях е „Лисица“ на младият влогър Мартин Светославов-Мъци. Той застава за първи път пред микрофона за записа на своята дебютна книга. Тя е искрен разказ за това как се пробива в света на инфлуенсърите и ЮТюб обществото.\nВълнуващата лична история на австрийския алпинист Хайнрих Ханер „7 години в Тибет“ е разказана от Симеон Владов. Авторът е бил на експедиция в Хималаите, когато Англия обявява война на Германия. След това той е арестуван от британската армия в Индия и изпратен в лагер за военнопленници. Австрийският алпинист прави няколко опита за бягство и накрая успява да стигне до границата на Тибет – земя, която рядко приема чуждестранни посетители. Докато светът пулсира в ритъма на световна война, Тибет има свои проблеми. Хайнрих прекарва седем години в Тибет, но Тибет остава в сърцето му за цял живот.\nМотивиращо съдържание, бизнес ръководство, формула за успех са само част от описанието на „Законът на успеха: Мозъчният тръст“ от Наполеон Хил. Aудиокнигата разказва за най-богатите мъже от средата на ХХ век, както и за начините, по които всеки може да постигне богатство, успех и благополучие в живота си. Момчил Степанов озвучава аудиокнигата.\n„Войната на маковете“ е фантастичен роман, вдъхновен от най-мрачните глави на китайския ХХ век. Историята, прочетена от Яна Кузова, разказва за сирачето Рин, която вместо да следва дълга си в малкия град, смело поема по свой път.\nГеорги Георгиев-Гого чете четвъртия криминален роман на Крис Картър „Скулптора“. Гласът на Христина Ибришимова разказва историята в „Сестра на Луната: Историята на Тиги“ от Лусинда Райли – петата книга в поредицата „Седемте сестри”.\nTags: Акценти Аудиокнига Мартин Светославов-Мъци Симеон Владов Сторител ЮТюб


Metal Hangar 18 « FUNERAL с нов лейбъл\n« Още една нова песен от предстоящия албум на FELLWARDEN\nTHIS BURNING DAY и GWENDYDD следващия петък във „Fans“ »\nПубликувано от Herbst в 17:25 часа на 17.06.2020 г. Намира се в Новини\nНорвежките дуум метъл легенди Funeral подписаха с нов лейбъл. Бандата вече е част от каталога на френските пионери Season Of Mist. В момента музикантите работят по наследника на излезлия преди осем години последен студиен запис „Oratorium“. Бъдещата творба ще бъде издадена от французите, а подробности около самото издание ще бъдат съобщавани своевременно.\nОт лагера на Funeral коментират: „Щастливи сме да станем част от каталога на Season Of Mist. 2020-21-ва година ще маркира издаването на новите ни погребални опуси, изпълнени със смазващи дуум метъл рифове, масивни оркестрации и текстове на норвежки, базирани на концептуална тема.“\nFuneral Oratorium Season Of Mist\nТръпна с наострени уши…прокобен живот…..както е и музиката….Съдбовно е….\nНа този ден в ROCK и METAL – 18.09 (0) На 18 септември са Родени … Nasreten – Guitars (VISEGARD) – 1991 Gülçin Erdoğan Külah – Bass (ACEDIA) […] преди 3 години\nПърви сингъл и видео от новия албум на GREEN CARNATION (2) За новия албум на норвежците Green Carnation ви съобщихме тук. Групата се завръща след дългогодишна пауза с шестия си […] преди 1 година\nEnigma Rock се завръща, хедлайнъри – Infected Rain (0) Станалият известен като „забранения фестивал“ Enigma Rock се завръща през 2018 година. Дванадесетчасовият рок маратон, който полиция и власти […] преди 3 години\nПоляците CALM HATCHERY влизат в студио (0) Полската дет метъл банда Calm Hatchery се подготвя за записи на своя нов дългосвирещ албум. Те ще влязат в […] преди 8 години


Нетиране на експозицията - алгоритмична търговияПрочети Повече\nОсновен » алгоритмична търговия » Нетиране на експозицията\nНетиране на експозицията\nКакво е нетиране на експозицията?\nНетиране на експозицията е метод за хеджиране на валутен риск чрез компенсиране на експозицията в една валута с експозиция в същата или друга подобна валута. Нетирането на експозицията има за цел да намали експозицията на компанията към валутен (валутен) риск. Това е особено приложимо в случай на голяма мултинационална компания, чиито различни валутни експозиции могат да бъдат управлявани като единствен портфейл; Често е предизвикателство и скъпо да се хеджира всеки валутен риск на клиент поотделно, когато се работи с много международни клиенти.\nНетирането компенсира стойността на множество позиции или плащания, които трябва да бъдат разменени между две или повече страни.\nНетиране на експозицията се постига в рамките на дадена фирма, където тя може да намери компенсираща позиция в две или повече валути или други рискови фактори в различни сегменти на фирмата.\nНетирането намалява разходите на фирмата и облекчава управлението на риска, тъй като компенсиращите позиции не трябва индивидуално да се хеджират за рискови експозиции.\nКак работи мрежата за експозиция\nСтратегията за нетиране на експозицията на дадена фирма зависи от редица фактори, включително валутите и сумите, участващи в нейните плащания и постъпления, корпоративната политика по отношение на хеджирането на валутен риск и потенциалните корелации между различните валути, към които има експозиция.\nНетиране на експозицията позволява на компаниите да управляват валутния си риск по-цялостно. Ако една компания установи, че корелацията между валутите на експозицията е положителна, компанията би приела дългосрочна стратегия за нетиране на експозицията. Това е така, защото при положителна корелация между две валути, дългият кратък подход би довел до печалби от една валутна позиция, компенсиращи загуби от другата. И обратното, ако корелацията е отрицателна, дългосрочната стратегия би довела до ефективно хеджиране в случай на движение на валута.\nНетиране на експозицията може да се направи и за компенсиране на рисковете за балансиране на голям портфейл или финансова фирма сред неговите портфейли. Като стратегия за управление на риска за предприятията, ако портфейл А за банка е дълъг 1000 акции от акции на Apple, а друг портфейл Б е с къси 1000 от Apple, позициите и експозицията към цената на Apple могат да бъдат извадени на ниво управление.\nНетирането на експозицията обикновено се отнася до нетиране, което се случва в една организация сред различните й звена, проекти или портфейли - което го прави едностранно нетиране. В случай на нетиране с друга страна (например в случай на валутен суап), това би се считало за двустранно или дори многостранно нетиране.\nПример за нетиране на експозицията\nДа предположим, Widget Co., намираща се в Канада, е внасяла машини от САЩ и редовно изнася за Европа. Компанията трябва да плати 10 милиона долара на своя американски доставчик на машини за три месеца, като по това време също очаква получаване от 5 милиона евро и 1 милион швейцарски франка за износа си. Спот курсът е EUR 1 = 1, 35 USD, а CHF 1 = 1, 10 USD. Как Widget Co. може да използва мрежата за експозиция, за да хеджира себе си?\nНетната експозиция на валутата на компанията е 2, 15 милиона долара (т.е. 10 милиона щатски долара - [(5 х 1, 35) + (1 х 1, 10)]). Ако Widget Co. е уверена, че канадският долар ще поскъпне през следващите три месеца, това няма да направи нищо, тъй като по-силен канадски долар ще доведе до поевтиняване на щатските долари за три месеца. От друга страна, ако компанията е загрижена, канадският долар може да се обезцени спрямо щатския долар, той може да избере да заключи своя курс за три месеца чрез форуърден договор или валутна опция. Следователно нетирането на експозицията е по-ефективен начин за управление на валутната експозиция, като се разглежда като портфолио, вместо да се хеджира всяка експозиция на валута поотделно.\nОпция за кошница Опция за кошница е вид финансов дериват, при който базовият актив е група или кошница от стоки, ценни книжа или валути. повече Разделяне на валутен риск Разделянето на валутен риск е форма на хеджиране на валутен риск, при която двете страни се съгласяват да споделят риска от колебанията на валутния курс. още Определение Валутни двойки Валутните двойки са две валути с валутни курсове, съчетани за търговия на валутния (FX) пазар. повече GBP / USD (британски фунт / щатски долар) Определение GBP / USD е съкращението за валутната двойка или крос на британската лира и долара (GBP / USD). Валутната двойка казва на читателя колко щатски долара (валутата на котировката) са необходими за закупуването на един британски фунт (базовата валута) повече Определение на кошницата Кошницата е колекция от ценни книжа с подобна тема, докато поръчката с кошница е поръчка, която извършва едновременни сделки с множество ценни книжа. повече Определение на пипса Пип е най-малкото увеличение на цените (фракцията), обобщено от валутните пазари, за да се установи текущата оферта (покупна цена) и текуща оферта (продажна цена) на валутна двойка, като евро / щатски долар (EUR / USD). повече партньорски връзки\n© 2020 Какво е нетиране на експозицията? Нетиране на експозицията е метод за хеджиране на валутен риск чрез компенсиране на експозицията в една валута с експозиция в същата или друга подобна валута. Нетирането на експозицията има за цел да намали експозицията на компанията към валутен (валутен) риск. Това е особено приложимо в случай на голяма мултинацион Нетиране на експозицията - алгоритмична търговияПрочети Повече


Разградено общество | webcafe.bg\n17.04.2011, 17:31 (обновена 20.04.2011, 13:11)\nХора под линията - и над нея...\nСпоред Евростат разходите за труд в България са най-ниски, 7 пъти по-ниски от средното в Европейския съюз. В преработващата промишленост разходите за труд в България са даже още по-ниски, 8.5 пъти под средното за Съюза.\nТрадиционно ниските разходи за труд се посочват като предимство на страната ни за привличане на чужди инвеститори /според една доста извратена логика/.\nКаква е истината обаче? През февруари не само че не са навлезли чужди инвестиции у нас, а чужденци са изтеглили свои инвестиции за 117 млн. евро, според най-новите данни на БНБ. Това за нашите мащаби и за отворена икономика като българската е равнозначно на последно предупреждение преди втори жълт картон. Общо 1 млрд. евро са избягали от България само през януари и февруари, показва статистиката на централната банка.\nСъщевременно НСИ обнародва данните за приходите и разходите на домакинствата през 2010 г. Приходите на средния българин са намалели с 1.4%. Разходите са се свили още повече. Средният българин е дал 93 лева за облекло и обувки за цялата година. Това е по-малко от сумата, платена като данъци на държавата - 124 лева.\nВсеки пети лев - на сиво\nС до 25 на сто се е увеличил делът на сивата икономика у нас в годините на кризата. Това показа проучване на Центъра за изследване на демокрацията. Данните показват, че фирмите най-често стават част от сивата икономика като крият обороти и така не плащат реални данъци.\nКакво мотивира българина да стане част от сивата икономика? Осигуряването върху реално получените пари дава шанс не само за по-висока пенсия. Младите хора в България обаче рядко се замислят, че в случай на болест, ще получават по-малко.\nПреди година авторитетното британско сп. "Икономист" публикува проучване, според което България е трета по дял на сивата икономика. Според Фридрих Шнайдер от университета в Линц, Австрия, делът на сивата икономика по цял свят расте като последица от глобалната икономическа криза.\nПроучването нареди тогава България трета от 37 страни след Латвия и Естония. Според авторите през 2010 г. сивата икономика у нас е давала 37% от брутния ни вътрешен продукт. Все пак това е спад в сравнение с 2008 г., когато този дял е бил над 40%.\nУчи, мама, за да работиш\nИзследването на Отворено общество е осъществено на три "вълни" - първата е февруари / март 2010 г., втората е септември 2010 г., а третата февруари/март 2011 г. Данните показват, че след първоначалния шок на кризата в началото на 2010 г., когато в 11% от домакинствата някой си е загубил работата, през топлата част на миналата година има известно подобрение - "хванали сме се за зелено".\nКоментарите от института са, че след подобрението на втората вълна нещата не са се развили, тоест се наблюдава застой в икономическата ситуация за домакинствата. В момента 23.1% от българите са засегнати от кризата.\nИнститутът доказва, че поговорката „Учи, за да не работиш", е отживелица: образованието се отплаща и хората с по-високо образование са с много по-добри изгледи да си намерят нова работа в случай на безработица.\nПроучването на „Отворено общество" установява, че по самооценка на респондентите, доходът на 32% от домакинствата е намалял през последните 12 месеца, при 6% се е увеличил, а при 61% е горе - долу същия. 57% от анкетираните отговарят, че икономическата ситуация за обикновения човек според тях се е влошила.\nОколо 18% от българите през последните 12 месеца са получили неформален заем без лихва, или друга материална помощ от приятели.\n3.6% от анкетираните са теглили ипотека. От тях 29.2% са забавили плащането на някоя вноска през последната година. Около 20% от домакинствата посочват, че имат спестявания. 57% от домакинствата със спестявания твърдят, че могат да живеят най-много 2 месеца със спестяванията си, ако те са единствения им източник на доходи. 66% от анкетираните заявяват, че фразата „едва свързвам двата края" най-много съответства на тяхното положение.\nПод 514 лева или...\nОпределеният от държавата праг на бедност от 211 лева не е реален, мнозинството хора у нас се смятат за бедни, ако месечният им доход е под 514 лв. Това показва изследване на КНСБ, огласено на 18 април.\nСпоред данните от проучването за трудовия климат у нас, работниците не са удовлетворени от условията на труд, заплащането, почивките. Изводите сочат, че най-важни за работещите са сигурността на работното място, заплатата и редовното й плащане. Според данните, в края на 2010 г. 23% посочват, че получават по-ниски заплати от 2009 г., при 60 процента те са замразени, а при 16% има нарастване на трудовите възнаграждения. 70 на сто от анкетираните никога не са чували за социални придобивки.\nДържавните служители като цяло са по-удовлетворени от останалите. Изследването показва висок индекс на удовлетвореност при работещите в сферата на образованието, финансовото посредничество и сектора "Търговия с недвижими имоти". Най-нисък индекс се получава при добивната промишленост.\nСамо 2.5% от хората смятат, че прагът на бедност, определен от държавата на 211 лева, е реален. 80 процента посочват, че биха се чувствали бедни, ако разчитат на доход под 514 лева месечно. Масово в 80 процента от фирмите няма програми за квалификация и преквалификация.\nНасилието на работното място се оказва непознато. При постоянен стрес работят 20 на сто, а 30% заявяват, че стресът ги стимулира...\nХората на този свят се делят на две големи групи: под линията на бедността и над линията на бедността. В България под линията на бедността според най-новото проучване на Институт "Отворено общество", през месец февруари са 21.1% от населението, или в светлината на данните от последното преброяване - 1 милион 550 хиляди души.\nТова не ви вълнува? Наистина, хората, които са под линията на бедността най-често не ползват Интернет. Но все пак си отбележете, че шансът да сте от тези "над" и да се наредите сред онези "под" не е никак малък в България - близо едно на десет през последната година.\nЗащо трябва да се разтревожим?\nБедността е лична трагедия. Както показва изследването на "Отворено общество", върху което ще се спрем по-подробно тук, бедните хора в България масово са принудени да се отказват от храна, отопление, лекарства, образование - за себе си и своите деца.\nСлед като са обобщили данните за 2400 домакинства или 7258 човека (т.е. далеч повече от обичайното за социологическите допитвания у нас), авторите са установили, че днес 7% от българите пропускат хранения заради кризата.\nОтказът от храна е най-драстичната „стратегия за справяне", според леко надменната терминология на социолозите. Но 28% от нас са били принудени да намалят консумацията на основни храни като хляб или зеленчуци. 36% от българите отлагат купуването на дрехи и обувки от първа необходимост. 44% са съкратили потреблението на ток и вода.\nТова са национално представителни данни. Умножавайте по 7.35 милиона и изчислявайте човешки съдби.\nБедността същевременно е и обществена трагедия. Бедното общество не отделя средства за благоустройство. То не инвестира в образование. Не прави наука и култура. Пред хората с пари то отваря врати, които би трябвало да стоят здраво залостени - например им продава на безценица заводи, изпитващи временни трудности, или пък им разрешава да строят хотели и тем подобни върху природни защитени зони.\nПървото, което пада жертва на бедността, е човешкото достойнство. Общество без достойнство е лошо място за живеене. Втората загуба са децата. "Когато бедността потропа на вратата, любовта излита през комина" - гласи поговорката и наистина, по време на икономическа криза се раждат по-малко деца. Паралелно с това изтича и мозъкът на нацията.\nЧак след това се нареждат онези много и неприятни ефекти, които сме свикнали да изтъкваме, когато говорим за бедността в България: надупчени улици и мръсни фасади на сградите, ширеща се из администрацията корупция, прашасали училища и атрофирали университети, бедстващи хора на изкуството, престъпници за парче хляб.\nПовечето от тези неща, ако ми позволите, не са задължително следствие от бедността, тоест от ниския доход - а от лошата обществена организация. В нашия конкретен случай бих говорил даже за обществена мизерия.\nРазграничението между бедност и мизерия, което направи Достоевски, е че бедният запазва достойнство и се бори да се оправи; бедните хора и общества са даже по своему величествени. Мизерията обаче е психическо състояние и според великия руски хуманист е тежък грях.\nНаистина ли са толкова зле нещата?\nПрагът на бедността в България, по критерия на Европейския съюз, е 246 лева месечно на домакинство, тоест над брутната минимална работна заплата. Според българското правителство, прагът на бедност у нас е 211 лева. Но дори да са 250 лева месечно - признайте, че това не е много за домакинство от средно 2.5 души, често доста повече.\nИзследователите от "Отворено общество" отбелязват, че бедността днес е скрита бомба утре. Докато кризата на практика може да окаже услуга на някои сектори от икономиката, принуждавайки ги да се оптимизират и да извършат технологични промени, при домакинствата нещата не стоят така. Бумерангът, разбира се, ще се върне пак върху икономиката.\nЗаради кризата - загуба на работа, намаляващо заплащане (ще допълня - и заради инфлацията, която през март достигна 5.2% на годишна база), домакинствата в България се отказват от разходи за образование и здравеопазване. Между 35 и 40% от най-бедните домакинства се лишават от необходими лекарства. 7% от всички българи свиват разходите за образование.\nТова е работната сила, с която българската икономика ще трябва да постига ускорен растеж през следващите години.\nПроблемите не спират дотук - нашето българско общество става все по-поляризирано заради кризата. Пропастта между богати и бедни се разширява в последната година. Това е, така да се каже, български феномен, защото за развитите икономики по време на кризи е типична, включително след Голямата депресия и Голямата рецесия, тенденция към изравняване на доходите.\nЗа да измерят разликата в доходите на едно общество, икономистите боравят с коефициента на Джини. Стойностите му варират от 0 до 1: нулата означава пълно равенство, когато всички в обществото имат равни доходи. Единицата е пълно неравенство, когато един човек притежава всичко. Разбира се, в нито едно общество не се срещат подобни крайности.\nКоефициентът на Джини за България според изследването е 0.35 през февруари. Това е една от най-високите стойности за Европейския съюз. Европейската статистическа служба в края на 2010 г. изчисли средния Джини коефициент за ЕС под 0.31, толкова е и за еврозоната. Само в Румъния, Португалия, Латвия и Литва има по-високо неравенство на доходите от България. Впрочем последните данни показват, че изглежда сме изпреварили румънците.\nВъв връзка с неравенството на доходите е важно да се знаят две неща: първо, неравенството на доходите в България е по-високо по сравнение с Великобритания. Изпреварихме ги най-сетне! - ще каже някой.\nВторо, сред бившите соц страни се наблюдават две ясни групи по отношение на разпределението на доходите: изброените „ударници" на неравенството - и групата на Словения, Унгария, Словакия и Чехия, които показват много по-добри икономически резултати от нас, но са с най-равни доходи в ЕС. Тоест преходът у нас можеше да се осъществи по друг начин и резултатите от това щяха да са по-добри за обществото.\nПропастта между бедни и богати определя, че в обществото като цяло липсва социалната спойка, позволяваща му да се активизира по важни въпроси. Пък то и едни богати ... Средният доход на домакинство в категорията на 20% най-богати българи според изследването на „Отворено общество" е 769 лв. Специално за София, живот на домакинство с подобна сума почти гарантира мизерия.\nРазбира се, рисковете за обществото, които произтичат от бедността, са много по-сериозни от тези няколко щрихи, които нахвърлях по-горе. През 2006 г. в една своя студия приложих наченки на диференциално смятане към няколко макроикономически категории. Математиката доведе до две заключения, които мисля заслужават внимание:\nПърво, богатството на обществото се измерва не в пари и стоки, а в помощ, оказвана на най-слабите членове. „Съвкупността от мероприятия, насочени към преодоляване на мизерията, определят ценността на реалния продукт" - писах тогава.\nВторо, прогнозирах крах за българското общество, тъй като заради мизерията е налице непрестанен износ на интелект от България. Обществото е принудено по естествен път да произвежда интелект на всяка пределна цена - а интелектът не спира да изтича. Това подкопава основата на социалната пирамида и в крайна сметка институциите на обществото няма да издържат, ако тази форсирана тенденция се запази твърде дълго. Обществото ни ще се прекатури.\nХм ... Впрочем писано е в Евангелието, бедни винаги ще има сред нас. Дори най-човеколюбивите икономисти признават, че бедността никога няма да бъде изцяло изкоренена от Земята - просто защото има хора, които предпочитат да са бедни, или пък умственият и психическият им капацитет са под средните.\nНо хората, които остават бедни и в благоденстващото общество, са няколко процента, а не половината нация, както е в България. Защото никой не гледа сериозно на статистиките, че 395 лева - колкото е средният доход на втората най-богата петина в България според „Отворено общество" - осигуряват живот на „средна класа".\nНещата с бедността у нас наистина не са нормални, но какво може да се направи? Определено не е уместно държавата да се бори с бедността, като изсипва милиони върху пенсионерите и циганите. Понякога прекомерната милозливост пречи на осъществяването на важни промени. Трябва да се осигурява препитание, а не подаяния.\nНо можем да бъдем сигурни, че ако действително го желаеха, хората във властта щяха вече да са облекчили положението на народа. Не искам да си хабя думите напразно и ще кажа само две неща.\nПътят към забогатяването на народа не минава през продължаващо умопомрачително повишаване на производителността на труда в частния сектор. А през нещо доста по-просто: вдигане на заплатите в държавния сектор. Ниските държавни заплати са сред основните причини за ниските заплати в частния сектор.\nУволнете няколко десетки хиляди отегчени чиновници. Това е болезнена, но необходима и даже неизбежна мярка. Наемайте на държавна работа старателни млади хора, давайте им поне 1200 лева стартова заплата - и ще видите как за година или две конкуренцията за квалифициран труд ще повиши общото ниво на заплащане у нас. Това е първото.\nЗа да подобрите положението на останалите зад борда, насърчете фермерството. В България пустее земя - а има хора, които гладуват. Има и световен пазар на земеделска продукция. Само през януари България внесе храна за нето 47 млн. лева. Можехме да бъдем нетни износители.\nДа, разбира се, има хиляди пречки, включително от Европейския съюз и от планетата Сириус. Това може би е по-трудно да се направи даже от пърженето на шарани по Никулден. Затова и казвам - „насърчете".\nА то какво става?! Докато българите стремително обедняват, те все по-малко произвеждат за задоволяване на собствените си нужди. Според данни на НСИ, през 2001 г. домашното стопанство формира 15% от дохода на българина. През 2010 г. този дял е вече 2%. Този спад определено не се дължи на факта, че за изминалото десетилетие сме забогатели.\nOще: бедност българия достойнство икономика криза лекарства линия общество потребление спестявания храна\n26 Svetoslav Ivanov | 01.04.201316:12\nЦитирам: "... Средният доход на домакинство в категорията на 20% най-богати българи според изследването на „Отворено общество" е 769 лв. Специално за София, живот на домакинство с подобна сума почти гарантира мизерия."\nЧудно ми е как няма кой да обиколи с кола край София няколко квартала с просторни къщи и вили да види как с тия средни доходи на член от семейството тез спестовни хора построиха 150-200 и повече кв.м хубави големи вили, а клетите граждани в долните 10% то тези 20% мизерстват, за да си купят жилище на кредит. И какво правят клетите с вилите зимата, като само сметката им за ток е колкото доходите им, които обявявате.\n25 Svetoslav Ivanov | 01.04.201315:57\nХайде, ако обичате не ми се вричайте в любов към бедните правейки кариера! Не бяха ли покрай отворено общество онези, дето организираха дебати и вземаха най-добрите 5-6 от страната за да учат и работят в чужбина за едри капиталисти?\nА не са ли покрай отворено общество оня кръг хора, дето доведоха на власт ГЕРБ. Хайде не ми се пишете големи учени и благодетели ... ако сте толкова ербап идете разкрийте корупционна схема така че да влязат в затвора които са станали милионерчета за 1г трудов стаж, а после ми ревете защо сме бедни. Защото и като бяхме богати то пак се крадеше с поголовна и безочлива на места приватизация и 100 млрд собственост се продадоха за няма и 10 млрд. Не е толкова далече когато БТК за вместо 4 млд при Виденов или 2 млрд при Костов се продаде за 200 млн при НДСВ. И после хоп ... някой прибра 1.6 млрд евра през борсата. Идете сега разровете защо по един европроект се вземат пари за реконструкция, обучение, модернизация, пък то "материала не е вписания, а 5 пъти по-евтин, ама те сега видели". Ато нещо се прави редовно, ама точно сега уцелихте лош късмет, няма го". Или как с няколко квартални реконструкции някой има милион в банката и си урежда целия живот. Защо не излязат ония либерални икономисти да му кажат - абе, тикво, що подслушваш толкова много, че чак се самозаписа и на хората в службите им писна от лигавщините ти и те изнесоха? Ама ми ревете, ревете, ама Вашите икономисти ни убеждават от сутрин до вечер как на богатите не бива да им се взема над 10% данък, а на бедните може 10%. Иначе ... бедните та бедните. На бедните им липсва възможност за достойна работа, достойно право на образование и здравеопазване и достоен доход, който те сами ще си наредят.\nРегистриран на: 22.04.2011, 13:28\n24 Петър Петров | 22.04.201113:54\n23 Петър Петров | 22.04.201113:50\nАко кажа, че съм съгласен с всичко написано, ще излъжа! Най вече с изследванията на ОТВОРЕНО ОБЩЕСТВО! Няма ОБЩЕСТВО -то е затворено между това , което може да си позволи и това от което задължително ще се лиши. За възрастния е важно с какви средства може да се нахрани, а за младите тяхната реализация. Писна ми отдавна от АЗ направих, АЗ построих/открих/ Детска градина,отсечка от магистрала,нова пречиствателна и .............,апредишните от 20 години да МЪЛЧАТ!!!\n22 M_I_R | 20.04.201115:17\nдъбъл-дилър мноооого си тъп!\nда не мислиш че всички селяни са прости като тебе?!\nИ за това Златна Добруджа пустее - защото се отказват от земята си и идват в София да стават финансисти?\nнали ако можеха да се изхранват от труда си сами щяха да правят кооперативи,да инвестират в техника и напоителни системи, а не да чакат с месеци Държавата да благоволи да им изплати отпуснатите и преведени по държавната сметка европейски субсидии\nпак казвам - това се прави с долна цел - мислете хора!!!\n21 Bdedger Geregh | 20.04.201106:49\nИначе относно циганите съм съгласен - те просто не умеят да правят нищо друго и земеделието ще им дойде добре. Но безработен човек с образование да го пращаш на полето -\n20 Bdedger Geregh | 20.04.201106:37\ndouble-dealer | 19.04.2011\t00:05\nЗаповядай ти на полето. Аз нямам желание.\nКато започнеш да вършиш земеделска работа тогава ще имаш право да даваш мъдри идеи. А и с тези финанси може и да ти се наложи. Много финансисти с идеи станахте, а малко финанси. Тръгнал ми по лекото, а призовава за земеделска работа. Върховна наглост.\nАз след 2 години ще съм инженер със специалност електроника. Ако не успея да си намеря работа за минимум 1500 лева на месец пътят ми е единствено към западна Европа или Америка. Ако държавата иска да си запази гражданите - да се задейства и да им осигури нормален живот. Защо аз ще получавам да речем 800 лева, като човек в западна Европа взима за същата работа 3000 евро на месец? Защото съм се родил в България ли? - Да бе да аре няма нужда.\n19 double-dealer | 19.04.201100:05\nM_I_R "умнико" ти на мене дерт не ми бери,ако и децата ти са такива балуши като тебе,те ще бачкат като роби на моите земи... И ти сигурно си поредния "гражданин" пърдяч,който е зяпнал и чака да му се дава в уста помощи и чака държавата да му оправи положението,тя пак ти го оправя,но докато си наведен с хванати палци на краката и мрънкаш по форумите... Всеки знае как е на запад,но на запад има гражданско общество,което тук нито е имало,нито ще има...500 години робство са достатъчно доказателство,че сме свикнали да сме роби...А и западните държави са със силно лоби в Европарламента,не виждаш ли,че за БГ дават квоти само за по-трудоемките отрасли,по-лесното и механизирано си го задържат за тях...А за това,че се окрупняват земите няма нищо лошо,селяните реваха с 2 гърла да им се върне земята,да се раздържавят ТКЗС-тата,ама то се искало тая земя да се работи,отстрани много се печели и всеки с молива на ухото седи и смята,но тая работа не била като оная...\n18 M_I_R | 18.04.201120:21\nпреди 20 год имахме оправдание за нашето невежество.сега нямаме - има достъп до информация как се развиват държавите по света, имаме опит като участници в "капиталистическа" икономика.ако избираме да сме наивни и да не направим нищо вината ще си е само наша\n17 M_I_R | 18.04.201119:48\nсамо да добавя че децата на дъбъл - дилър ще бачкат на плантациите


Спортна чанта мини коли blue navy 1204001461 на топ цена - Detski-Magazin.com\nСпортна чанта мини коли blue navy 1204001461\nТърсите "Детски сакове" за детето си?\nОсновното отделение - за спортни дрехи, резервни дрехи, кърпа и тоалетни принадлежности.\nОбувки - отделно отделение с ципове\nДопълнителна,дълга лента за носене през рамо. Дългата лента може да бъде регулирана индивидуално спрямо размера на детето.\nРазмери: 25х29х40 см\nМного съм доволна. Чантата е добре изработена, а доставката беше бърза.


Е-гьолът в условия на пандемия | Гроздан Караджов\nЕ-гьолът в условия на пандемия\nPosted on 16.11.2020 by Гроздан Караджов\nЛекари от Спешна помощ, трескаво прелистващи екселски таблици в опит да намерят свободно легло за тежко болен пациент. Джипита, въртящи телефони, за да уведомят за издадено направление за безплатен ковид-19 тест. Граждани, молещи се в аптеките да им дадат лекарства, описани в изпратена от личния лекар по Viber рецепта …\nЕдва ли има смислено обяснение за тези покъртителни за XXI век картини. Не и след десетките милиони, похарчени за електронно здравеопазване. Не, и след годините пропиляно в спорове време. Не и след обещаната през 2015 година електронна рецепта, която през 2020 г. още липсва, а пореден здравен министър я обещава до края на декември. Не, и след бодрите рапорти, че всичко в безпрецедентната здравна криза, в която се намираме, е под контрол. Не и след оптимистичните обещания, че дори нещо да не е наред, в следващите дни то като с магическа пръчка ще се оправи.\nВсъщност нищо не е наред. Към момента малко над 5% от електронните административни услуги, предлагани 2019 г. насам, са наистина такива. Е-управлението стана е-гьол, по подобие на АЕЦ “Белене”. И причината за това е простичка – няма как с аналогови управляващи да имаш електронно правителство.\nЗа единна здравна информационна система се говори от 2002 г. Тогава, а и сега, планът е някой хубав ден всички да имаме е-здравни досиета, лекарите, болниците и аптеките да са свързани в единна система, да има е-рецепти, е-направления и т.н. И пациентите да получават, а медиците да осигуряват качествена грижа с възможно най-малко главоболия.\n18 години и няколкостотин милиона по-късно имаме възможност единствено да проверяваме здравния си статус и платените ни от НЗОК прегледи, лечение и лекарства. А болниците, лекарите и аптеките могат да докадват в реално време в НЗОК назначените прегледи и лечения. Е-рецепта е в състояние на почти готовност от 2015 г. насам. Е-направления – също. Сега обещават малката стъпчица, нужна за финализирането на тези процеси, да бъде направена до края на декември.\nГорчивата истина е, че бюрокрацията се бори със зъби и нокти срещу всеки опит да й бъде отнета власт. А натоварените с изграждането на системата се интересуват много повече от усвояването и най-вече отклоняването на средствата, отколкото от реалното изпълнение на работата. Показателен за това е фактът, че през март IT фирми предложиха да дарят 15 000 часа безвъзмезден труд, за да довършат поне най-нужните в тази криза модули на е-здравеопазване.\nРезултатът? След тържествената PR пресконференция никой не пожела да се възползва от тази възможност. Обяснението? Абе, твърде е сложно, за да го дадем на специалистите. Току виж вземат да се справят и разобличат дългогодишните си усилия нищо да не бъде придвижено.\nСарказмът настрана! Досега бюрокрацията и липсата на е-правителство ни струваше много пари и време. Сега тя вече струва човешки живот! Колкото по-бързо управляващите осъзнаят това, толкова повече хора ще имат шанс да оцелеят в битката с болестите.\nPosted in ПубликацииTagged IT, административни услуги, болен, бюрокрация, граждани, електронно управление, здравеопазване, лекарства, личен лекар, НЗОК, пандемия, пациент, правителство, рецепта, Спешна помощ, управление


Проблеми в Милан преди завръщането в ШЛ - Футбол свят - Италия - Gong.bg\nСпоред редица авторитетни източници на Апенините, звездата на Милан Златан Ибрахимович ще пропусне завръщането на "росонерите" в Шампионската лига утре вечер.\nЗлатан е почувствал дискомфорт в ахилеса и днес не е тренирал като превантивна мярка. За момента няма потвърдена информация дали Златан ще остане в Италия, но очакванията са по-скоро здравето му да не се рискува.\nПроблем има и с един от футболистите в най-добра форма в състава на миланския гранд и това е Сандро Тонали. Младежкият национал на Италия е с лека настинка, но се предполага, че ще отлети с отбора за Мърсисайд.\nВ лагера на Милан все пак има и добри новини и те са свързани с Оливие Жиру. След като даде отрицателен тест за коронавирус в петък, но все пак пропусна неделната среща с Лацио, сега французинът тренира с останалите си съотборници и ще бъде на линия за Милан в историческата първа визита на "Анфийлд".


Гъдел Нюз: Читател на Skandalno.net: Ето как Мафията ГЕРБ СЪСИПА И РАЗБИ ЖИВОТА МИ! Кметът на Бургас Д. Николов ме Ограби и едва не ме Уби!\nЧитател на Skandalno.net: Ето как Мафията ГЕРБ СЪСИПА И РАЗБИ ЖИВОТА МИ! Кметът на Бургас Д. Николов ме Ограби и едва не ме Уби!\nНа редакционната поща на Скандално.нет получихме писмо от наш читател, в което той разказва за личния си сблъсък с шефа на гербаджийската мафия в Бургас – кмета Димитър Николов. „Този човек ме ограби, съсипа живота ми и едва не ме уби“, споделя патилата си нашия читател Радион Недев. Публикуваме писмото му с лека редакторска намеса. Вижте го:\nЗдравейте Skandalno.net! Казвам се Радион Недев, от Бургас. Собственик съм на имот покрай морето, закупен от община Бургас през 1993 г. През 2007 година бургаски адвокат започна да изгражда в съседство с имота ми „Английско почивно селище“ и пожела да закупи имота ми за жълти стотинки. Аз, естествено, отказах. Последва поредица от закани и заплахи. Беше ми казано, че ще ми го отнемат, ако не се съглася да го продам. Имота ми е непосредствено пред входа на „Английското селище“.\nПрез 2009 година се появи клиент за същия този имот – германски гражданин, който ми предложи добра цена и за по сигурно ми плати капаро и сключихме предварителен договор. Започнах да изготвям документите по сделката. Обаче от община Бургас изненадващо ми отказаха скица и даначна оценка… без никакво обяснение! По тая причина сделката се провали и трябваше да изплатя на германеца голяма парична неустойка. Заведох дело срещу Общината в Административния съд в град Бургас. От там назначиха експертиза, която доказа че съм бил в правото си да получа от общината скица в 7-дневен срок, а Общината ме е ощетила. И съдът разпореди Бургаска общината да изплати разноските по делото. Парите ми преведоха веднага, но въпреки влязлото в сила съдебно решение, кметът Николов пак отказа да ми издаде скица.\nЗаведох второ дело в Административен съд Бургас – за неиздадената скица и пропуснатите ползи от нереализиралата се сделка с немеца по вина на община Бургас. Мафията ГЕРБ обаче взе крути мерки, като назначи за съдия по делото човек (бивш юрист на областна управа), който обслужва кмета Николов.\nТака всичките ми искове бяха отхвърлени с абсолютно лъжливия мотив, че едва след като съм изгубил сделката, съм поискал скица. Което е абсолютна лъжа, защото им представих документ- писмен отказ на Общината да ми издаде въпросната скица с дата много преди сделката. Но съдията отказа го види. С което превърна делото в тотален фарс. Обжалвах пред Върховния Административен съд в София и бях на път да спечеля делото (дори по думите на самия столичен съдия)… когато получих съобщение че целият съдебен състав внезапно и най-изненадващо си е направил отвод.\nНазначиха ново дело, с поставени „наши хора“… Които съответно отхвърлиха всичките ми искове без всякакво обяснение и без право на обжалване. Разпоредено бе също да заплатя хонорар от 3 000 лв. на адвоката на община Бургас, въпреки че такъв не се яви на нито едно дело. Община Бургас се защитаваше с писмена защита.\nСумата, която заплатих като неустойка, бе голяма за семейството ми, имаше опасност да си загубим жилището и тези 3 000 лева ни загробиха. Не издържах на напрежението и получих масивен инфаркт! Оцелях по случайност. Сега се възтановявам доколкото мога, финансово обременен от врътките на кмета Николов от ГЕРБ.\nА относно съдбата на Английското селище… по-късно се доказа, че то е абсолютно незаконно, защото попада в чертите на „Натура-2000“, резерват: Атанасовско езеро. Освен това е построено върху централния водопровод Камчия-Бургас- пак незаконно!!! Документите и разрешителните за строежа му са подписани лично от кмета на Бургас Димитър Николов. Интересно как Николов и хората му от ГЕРБ са сменили статута на земята? Без ОВОС?\nТака или иначе Английското селище вече е построено: 180 едноетажни фамилни къщи. Узаконени срещу сериозна сума, взета от Румен Илиев – адвокат на строителя на селището, който пък е регистрирал фирмата-строител на въпросното селище на името на 90 годишната си майка, за да му е комфортно. Връзката между кмета Николов и адвокат Илиев е секретаря на община Бургас- адвокат Божидар Кънчев. Имам съмнение че тези тримата са ми пратили и немския купувач, като подставено лице, за да ме вкарат в капан и да ме унищожат по описаната по-горе схема.\nОчевидно в далаверата с Английските къщи е и бившият вътрешен министър и топ гербаджия Цветан Цветанов.\nСигурен човек ми каза, че преди делото ми в Софийски Администратишен съд, лично Цветан Цветанов е наредил на шефа на съда Г. Колев „да ми отрежат главата откъм кръста“. Любопитна подробност е, че сега този съдия Колев го гласят за шеф на ДАНС.\nИ… към днешна дата имам имот, но отказите на Общината да ми издаде скица продължават и ми разграбиха оградата. Синът на адкоката на Английските селища Румен Илиев, чиято 90-годишна майка е собственичка на фирмата строител, пък е шеф на младежкото ГЕРБ. За всичко което по накратко ви описах, имам документи. А доколко сериозно работи Прокуратурата в Бургас, може да заключите от следния детайл: В едно от постановленията на Районна Прокуратура, на две места са изписали имената ми- Радион Христов Недев, а на още три са ме записали: Илариончо Иларионов. И същата тая прокурорка я направиха шеф на прокуратурата в Несебър. Колко ли дишички е изгорила по поръчка, та сега Герб я възнаграждават така щедро.\nКой е Димитър Николов, кмет на Бургас?\nПрез 2001 г., в качеството си на директор на захарния завод „Победа“ Димитър Николов е осъден за контрабанден внос на сухо радиоактивно мляко от Украйна. Разпространява го, като го вкарва в производството на завода. Срещу него в прокуратурата има още две разработки за разпространение и злоупотреба със служебно положение с мнение за образуване на дела. Но тези документи отлежават в прокуратурата. Кметът на Бургас Димитър Николов, като всички герберски функционери, се е обградил със свои съдии, прокурори, журналисти и мутри и така бетонира властта си. Имам огромно количество доказателства за това, но е друга тема. Оказа се че мафията ГЕРБ може да отнема всичко безнаказано. Моля ви, публикувайте писмото ми, за да знаят българите какво е ГЕРБ- една отвратителна и унищожителна мафия!!! На 70 години съм. След инфаркта – жив-умрял! Сега се моля само да се възтановя, а сетне – ще видим. И тъй като за мен живота е почти приключил, мислете му вие- останали под властта на мафиотите Герберо-суджуци.\nSkandalno.net, готов съм да предоставя документи, с които да подплатя всичко написано от мен в това писмо.\nРеш. На делата:Нот.акт по параграф 4,3CП33 N94 том VI д3341/93 год Б-с.\nА.с.Бургас N386/12г.-решен N1614/12г. ВАС София.\nА.с.Бургас N283/13г.-решен N515/14г. GN7348/14 реш. N 7978/15г.\nгр. Бургас-баш джамахирията на суджуците\nул.Поп Груйо – 4\nРадион Христов Недев\nЕто и първото писмо на нашия читател Радион Недев до Скандално.нет:\nSkandalno.net, моля ви, помогнете ми! Тежко се живее с мисълта че си ограбен от властта. Нужен ми е ваш разследващ журналист. Обвинявам кмета на Бургас Д. Николов в злоупотреба с власт, тъй като в продължение на години отказва да ми издаде скица, въпреки съдебно решение от 2012 г. Вследствие на което търпя огромни загуби. Използвайки служебното си положение, Димитър Николов е прибрал крупна сума пари от секретаря на Общината Румен Илиев, за да подпише разрешителното за строежа на абсолютно незаконно Английско Селище върху земи от „Натура-2000“. Факта че си отмени заповедите на по късен етап, говори за правотата на моите слова. Кметът Николов трябва да бъде отстранен от власт, а с него да бъдат разпитани и адв. Румен Илиев, и Божидар Кънчев (секр. на Община – Бургас).\nТова трябва да е така ако живеем в нормална държава и няма прокурорски чадър над кмета Николов от ГЕРБ.\nНо, за съжаление, България е проядена от корупция в цялото й величаво падение.\nРедактор: Пею Благов, Skandalno.net


Зимна обстановка в община Габрово към 08:30 часа на 26.02.2018 г. | Община Габрово\nЗимна обстановка в община Габрово към 08:30 часа на 26.02.2018 г.\n26 февруари 2018, 08:40\nОранжев код за снеговалеж и отрицателни температури е в сила днес за област Габрово. Времето е облачно, вали слаб сняг. Височината на снежната покривка в централна градска част е 10-12 см.\nПроходът Шипка е проходим при зимни условия, пътното платно е почистено. Височината на снежната покривка е 15 см, температурата - минус 12 градуса. Остава в сила забраната за движение на МПС с обща маса над 12 тона. Пътищата за гр. Севлиево, Трявна, Дряново са почистени, проходими при зимни условия.\nОсновните дейности относно транспорт, топло - и водоснабдяване, снабдяване на населението с хранителни и други основни стоки сe изпълняват в рамките на нормалната дейност при зимни условия.\nВ равнинните части на областта ще има умерени,, в планинските райони и силни снеговалежи. Ще се образува снежна покривка в равнинната част 20-30 см, в планинските райони – около 35. Ще бъде много студено, с отрицателни дневни температури. Днес, под влияние на средиземноморски циклон, който ще преминава през южните райони на Балканския полуостров,Егейско и Мраморно към Черно море, синоптичната обстановка в страната ще се усложни. Времето ще бъде облачно със снеговалежи, на много места ще са значителни и ще се образува съществена снежна покривка. Ще духа силен вятър от изток-североизток и с него ще продължи да нахлува студен въздух. Има условия за виелици и образуване на преспи. В по-голямата част от страната температурите ще са без съществен дневен ход - между минус 9° и минус 4°, само на места по Южното Черноморието до 2°.\n26 февруари 2018 – Ясен Пенчев - шампион от TIMO 2018


Мъж, тровил колегите си с живак, получи доживотен затвор – Труд\nМъж, тровил колегите си с живак, получи доживотен затвор\n08.03.2019 • 09:55\nГерманец беше осъден на доживотен затвор, защото тровил колегите си, като слагал живак и други опасни субстанции в сандвичите им в продължение на няколко години, предаде АП. В резултат на това един човек изпаднал в кома, а други двама са със сериозни бъбречни проблеми.\nДелото се гледаше в съда в Билефелд на над 300 км западно от Берлин. Подсъдимият, който е на 57 години, беше признат за виновен по обвинения в опит за убийство. Той получи максимална присъда.\nМъжът, идентифициран като Клаус О., беше арестуван миналия май, след като кадри от охранителна камера показаха как той слага подозрителен прах в сандвич на колега в компанията, в която работел в град Шлос Холте-Щукенброк.\nПри обиск в дома му била открита и примитивна химическа лаборатория и субстанция, която съдията по делото Георг Цимерман определи като „по-опасна от всички бойни агенти, използвани през Втората световна война“. Мотивите на Клаус О. остават неясни. По време на процеса той отказа да говори. Прокурори смятат, че той просто е искал да види колегите си съсипани във физически план.\nВ резултат на натравянето с олово и кадмий двама колеги на Клаус О., съответно на 27 и на 67 години, получили хронично бъбречно заболяване, като и при двамата има риск да развият рак. Стажант на 23 години пък изпаднал в кома, след като погълнал живак със сандвича си. Той е с трайно мозъчно увреждане.


По трима души на ден търсят помощ срещу домашно насилие в Пловдив - Под Тепето - Истината за Пловдив\n13 август, 2019 Под Тепето1 коментар за По трима души на ден търсят помощ срещу домашно насилие в Пловдив\nЖените в Столипиново не разпознават формите на насилие вкъщи\nТроен скок на сигналите през юни и юли, отчитат от Джендър алтернативи\n„Поне по трима души на ден се обръщат към Консултативния център за превенция на фондация „Джендър алтернативи“, който се намира в Дом „Левски“. Помощ търсят не само жени, а и мъже, разказа Рада Еленкова – координатор на фондацията.\nТя, заедно с Анна Главинова, координатори на проекта „Знания за промяна“, насочен към уязвими групи от населението, с фокус към ромските жени, разказаха за работата си в Столипиново. Проектът е финансиран от Българския фонд за жените. Целта му е да информират жените с правата им, институциите, които могат да им помогнат, съдебната система и вариантите за справяне с проблемите.\nВ тази общност домашното насилие не се разпознава от жените. То се приема за нещо нормално, тъй като те от деца растат в такава „патриархална“ обстановка, показват данните от доклада по проекта.\n“Нещо повече, в Националния план за интеграция на ромите жените се споменават само в главата за здравеопазване, по темата репродуктивни функции,“отбеляза Рада Еленкова.\nИма още един интересен факт, който не е достатъчно популярен – личните лекари също са задължени да издават медицинско свидетелство при случаи на домашно насилие. Те обаче масово отказват, защото не искат да ги „разкарват за свидетели“ в съда на по-късен етап.\nC Консултативен център за превенция на домашното насилие може да се свържете на номер 0878/26 01 01, или на място – ул. „Райко Даскалов“ № 53, Дом „Левсни“, ет.2, стая 19 А.\n1 коментар за “По трима души на ден търсят помощ срещу домашно насилие в Пловдив”\nPingback: В УМБАЛ „Св. Георги" откриха приемна за жертви на домашно насилие - Под Тепето - Истината за Пловдив


Руска интериорна врата Модум М18 – остъклена. Отличава се с високо качество на изработка, безкантова, плътна структура и изискан дизайн.\nРазмери: 78см.,88см. Размера на вратата включва касата. Необходимият строителен отвор е +2см от размера.\nВратата прекрасно се допълва с плътна врата модел: Модум М19\nИнтериорна врата (Руска) Модум М19 -цвят Дъб шуле курицаВходна врата за къща (подходяща за външни условия) – 55+8 Тъмен дъбУкраинска Входна врата подходяща за външни условия (за къща) със стъкло – 179 цвят тъмен орехИнтериорна врата (Руска) Соло S4 -цвят Дъб шуле натураленВходна врата за къща със стъкло (подходяща за външни условия) – 179 златен дъб, тъмен орех\nИнтериорна врата (Руска) Доменика D7 – цвят Бял ДъбВходна блиндирана врата за апартамент – 132 бялВходна врата за къща с HPL подходяща за външни условия (италианска врата пълна версия)Входна врата Crystal CR 03 AntraciteИнтериорна врата (Руска) Соло S4 -цвят Дъб шуле натурален


ПСК "Черно море" завоюва отборната купа на държавното първенство при децата | Силна Варна\nПСК „Черно море“ завоюва отборната купа на държавното първенство при децата\nПлувците на ПСК „Черно море“ триумфираха с отборна купа на държавното лично отборно първенство при децата във възрастова група 11 – 12 г. Републиканското първенство се проведе на 50-метровия басейн „Пирин“ в Благоевград, съобщават от плувния клуб. Участие взеха 400 състезатели от 50 родни клуба. Черноморци са лидери в комплексното класиране с общ актив от 206, 45 т. При представителките на нежния пол те са първи – 130,61 т.\nПри момчетата варненци са втори – 75,84 т. Треньори на медалистите са Доротея Славкова, Меглена Николова, Денислав Калчев и Антон Гиляревский. При момчетата Никола Жеков извоюва два вицешампионски трофея в дисциплините 50 м бътерфлай и 50 м свободен стил. Ето как се представиха момичетата: Мариета Жекова спечели сребро на 50 м свободен стил, а на 100 м в същия стил тя се окичи с бронз. Ева Христова е бронзова на 200 и 400 м свободен стил. Съотборничката й Славомира Дякова взе бронзов приз на 50 м бруст.\nTags: деца държавно първенство купа ПСК "Черно море"